3.7.2023
SK
Úradný vestník Európskej únie
C 235/21
Odvolacie dôvody a hlavné tvrdenia Na podporu odvolania uvádza odvolateľka dva dôvody.
Prvý odvolací dôvod je založený na tom, že rozsudok Všeobecného súdu je postihnutý vadou spočívajúcou v rozpornom odôvodnení, skreslení dôkazov a nesprávnom právnom posúdení pri uplatnení právnych noriem uplatniteľných na posúdenie existencie prevažujúceho verejného záujmu, ktorý môže odôvodniť sprístupnenie v zmysle článku 4 ods.
2 nariadenia 1049/2001.
Druhý odvolací dôvod je založený na tom, že rozsudok Všeobecného súdu je postihnutý vadou spočívajúcou v nedostatočnom odôvodnení, pokiaľ ide o odmietnutie existencie prevažujúceho verejného záujmu.
(1)
Ú. v. ES L 145, 2001, s. 43; Mim. vyd.
01/003, s. 331.
Návrh na začatie prejudiciálneho konania, ktorý podal Ekonomisko lietu tiesa (Lotyšsko) 19. apríla 2023 – trestné konanie proti A, B, C, D, F, E, G, SIA AVVA, SIA Liftu alianse (Vec C-255/23, AVVA a i.)
(2023/C 235/26) Jazyk konania: lotyština Vnútroštátny súd, ktorý podal návrh na začatie prejudiciálneho konania Ekonomisko lietu tiesa Účastníci konania pred vnútroštátnym súdom A, B, C, D, F, E, G, SIA AVVA, SIA Liftu alianse Prejudiciálne otázky 1.
Pripúšťajú článok 1 ods.
1, článok 6 ods.
1 písm.
a) a článok 24 ods.
1 druhý pododsek smernice 2014/41 (1) právnu úpravu členského štátu, ktorá bez vydania európskeho vyšetrovacieho príkazu dovoľuje účasť osoby, ktorá má bydlisko v inom členskom štáte, na súdnom konaní ako obvineného prostredníctvom videokonferencie, ak sa v tejto fáze súdneho konania nekoná výsluch obvinenej osoby, teda nedochádza k získavaniu dôkazov, pod podmienkou, že orgán rozhodujúci v konaní v členskom štáte, v ktorom sa prejednáva vec, má možnosť overiť pomocou technických prostriedkov totožnosť osoby, ktorá sa nachádza v druhom členskom štáte, a že právo tejto osoby na obhajobu a pomoc tlmočníka sú zaručené? 2.
V prípade, ak je odpoveď na prvú prejudiciálnu otázku kladná, mohol by súhlas osoby, ktorá sa má vypočuť, predstavovať kritérium alebo samostatný alebo doplnkový predpoklad účasti osoby, ktorá sa má vypočuť, na tomto súdnom konaní, v ktorom sa nezískavajú dôkazy, prostredníctvom videokonferencie, ak orgán rozhodujúci v konaní v členskom štáte, v ktorom sa prejednáva vec, má možnosť overiť pomocou technických prostriedkov totožnosť osoby, ktorá sa nachádza v druhom členskom štáte, a právo tejto osoby na obhajobu a pomoc tlmočníka sú zaručené?
(1)
Smernica Európskeho parlamentu a Rady 2014/41/EÚ z 3. apríla 2014 o európskom vyšetrovacom príkaze v trestných veciach (Ú. v.
EÚ L 130, 2014, s. 1).
Odvolanie podané 8. mája 2023: Bulharská republika proti rozsudku Všeobecného súdu z 8. marca 2023 vo veci T-235/21, Bulharská republika/Európska komisia (Vec C-294/23 P) (2023/C 235/27) Jazyk konania: bulharčina Účastníci konania Odvolateľka: Bulharská republika (v zastúpení: T. Mitova a S.
Ruseva, splnomocnení zástupcovia)